Taggara mi ufiɣ awal-agi yekka-d seg tcawit, anamek-is s teqbaylit: Ur ilaq cci-a neɣ ur iwat ara. Ma d nutni deg tedmi-nsen: D talast ur yessefk i yiwen ad as-yeflel, d talast i teggenɣef yal kra ara ten-iɛekkwren, amzun akken d ṭṭira. Ur iwata ara, acku ass neɣ azal, yettufaṛas, teggen-as azal ameqqran deg tudert-nsen, imi zgan am yiweḍfen: ma ur d-ssasen ara deg uzal imensi ur ttmensin ara, imi tudert-nsen tezga tcud ɣer ugama, ula d tameqfult neɣ taḥbult, ma ur tt-gmiren deg wass, ula melmi ay tt-gemren, atg. Ur gan ara tuggimt i tmacahut deg uzal acku, ur bɣan ad d-ssekkren tisutiwin timertabin, tisutiwin ara yessezrin tudert-nsent deg uqesser d ukraf n yifadden...